《豁然阁》
宋代·蔡佃

长风东南来，浊浪挠清镜。小轩寂寞人，默视心境静。

扁舟暂淹留，思与孤鸿迥。洞庭眼中物，何必更乘兴。

顽石漫巑岏，终惭泗滨磬。

作者简介：蔡佃 宋，仙游人，蔡怞弟，崇宁初进士第二，时蔡京当国，力欲罗致门下，竟不能屈。会星异，上疏论宰相非人，宜学汉汲黯故事，以应天变。责监温州税，官至朝奉郎，直龙图阁。